To lange og hårde vintre med store mængder nedbør og hård frost har taget hårdt på de nordjyske veje. TV2/Nord har tidligere fortalt om problemer med huller i vejene flere steder i regionen. Aalborg Kommune tager nu konsekvensen af de mange ødelagte veje. På byrådsmødet i går besluttede et enigt byråd at bevilge 54 millioner kroner ekstra oven i budgettet til reparationer af veje og cykelstier i kommunen. Opgaven sendes nu i udbud. I Teknik- og Miljøudvalget håber man, at opgaven kan sættes i gang allerede i løbet af foråret. Udvalget vil gerne hurtigt i gang med arbejdet, fordi mange asfalteringsfirmaer står klar til at arbejde efter den lange vinter, og der derfor er mulighed for at hente en god pris hjem på arbejdet. Det siger byrådsmedlem Kristian Schnoor (Soc.dem.), der er medlem af Teknik- og Miljøudvalget.

Referat:
Et enigt byråd besluttede i går, at der skal bruges 54 millioner kroner ekstra på renovering af Aalborg Kommunes veje, end der i forvejen er budgetteret med.